**Nico Erik Rosberg** (lahir 27 Jun 1985) ialah seorang pemandu kereta lumba Jerman yang berlumba dalam Formula Satu untuk Mercedes. Beliau berlumba untuk negara Jerman dalam Formula Satu, namun bertanding untuk negara Finland pada awal kerjaya. Beliau memegang kerakyatan untuk kedua-dua negara.

Rosberg memenangi kejuaraan GP2 Series pada tahun 2005 bersama pasukan ART, setelah berlumba dalam Formula 3 Euro Series sebelum ini untuk pasukan bapanya, Team Rosberg. 

Bagi tahun 2010, Rosberg menyertai pasukan Mercedes yang dinamakan semula, yang dicipta oleh Mercedes selepas mengambil alih pasukan yang memenangi Kejuaraan Pengeluar 2009, Brawn GP. Sejak itu, Rosberg memenangi tiga perlumbaan Grand Prix dan mendapat empat petak pertama.

Kerjaya
-------

### GP2

#### ART Grand Prix (2005)

Rosberg menerima tempat dalam kursus Kejuruteraan Aeronautik di Imperial College London Namun, Rosberg menolak tawaran tersebut dan berlumba dalam kejuaraan GP2 Series yang baru ditubuhkan pada tahun 2005 dan menyertai ART Grand Prix. Beliau merupakan pemandu pertama untuk memenangi kejuaraan GP2.

### Formula Satu

#### Williams (2006–2009)

Lihat juga: Williams F1
##### 2006

Rosberg di Grand Prix Kanada 2006
Pada akhir tahun 2005, Rosberg telah diumumkan secara rasmi sebagai pemandu Williams untuk musim 2006. Pada perlumbaan Formula Satu sulungnya di Bahrain, Rosberg memandu sebuah kereta yang tidak dianggap cukup kompetitif untuk mencapai kedudukan podium. dan juga terpaksa mengharungi persaingan yang hebat selepas kehilangan kon hidung keretanya pada pusingan pertama. Walau bagaimanapun, Rosberg akhirnya mendapat mata selepas mendapat tempat ketujuh di belakang rakan sepasukan, Mark Webber, dan mencatatkan masa pusingan terpantas, serta menjadi pemandu termuda untuk berbuat demikian dalam sejarah F1.

Beliau mendapat tempat ketiga pada pusingan kelayakan pada perlumbaan seterusnya di Malaysia, tetapi enjin Cosworth keretanya gagal berfungsi selepas hanya melengkapkan tujuh pusingan. Rosberg mendapat mata buat kali kedua di Grand Prix Eropah, selepas rakan sepasukannya mengalami kegagalan hidraulik.

Namun begitu, musim 2006 tidak berjalan dengan sempurna bagi Rosberg. Beliau bersara pada empat daripada tujuh perlumbaan seterusnya. Rosberg hampir mendapat mata di Grand Prix British selepas mendapat tempat kesembilan, di belakang pemandu BMW Sauber, Jacques Villeneuve. Rosberg mendapat empat mata pada musim ini, tiga mata kurang daripada rakan sepasukan, Webber.

##### 2007

Rosberg di Grand Prix Amerika Syarikat 2007
Williams menggunakan enjin Toyota yang baru bagi tahun 2007, bersama-sama dengan rakan sepasukan baru, Alexander Wurz. Rakan sepasukan Rosberg yang lama, Mark Webber, menyertai David Coulthard di pasukan Red Bull Racing.

Rosberg mendapat keputusan terbaiknya pada tahun 2007 dengan mendapat tempat keempat di Grand Prix Brazil 2007, selepas memintas kedua-dua kereta BMW Sauber
Pada tahun 2007, Rosberg mendapat mata kejuaraan sebanyak tujuh kali, termasuk mendapat keputusan terbaiknya di perlumbaan terakhir musim ini di Grand Prix Brazil, setelah mendapat tempat keempat. Beliau mendapat tempat ketujuh di Australia, Hungary dan Turki, dan keenam di Grand Prix Itali dan Belgium.

Beliau bersara hanya tiga kali pada tahun 2007. Rosberg mengalami kegagalan hidraulik di Malaysia, kebocoran minyak di Grand Prix Amerika Syarikat, dan elektronik di Grand Prix Jepun.

Pada separuh pertama musim 2007, rakan sepasukan Rosberg, Alexander Wurz, mendapat lebih mata daripada Rosberg, namun Rosberg menamatkan musim ini di hadapan Wurz dalam Kejuaraan Pemandu Dunia. Rosberg menamatkan musim ini di tangga kesembilan dalam kejuaraan pemandu dengan 20 mata.

##### 2008

Rosberg di Grand Prix Monaco 2008
Rosberg mendapat podium pertama kerjayanya selepas mendapat tempat ketiga di Grand Prix Australia 2008. Namun begitu, Ros Beliau diberikan penalti sepuluh-petak kedudukan untuk Grand Prix Perancis, selepas terhempas ke belakang kereta Lewis Hamilton di lorong pit di Grand Prix Kanada.

Pada bulan September, beliau mendapat tempat kedua di Grand Prix Singapura yang sulung, selepas mendahului sebuah perlumbaan Grand Prix buat kali pertama dalam kerjayanya. Namun begitu, ini bukan merupakan sebuah perlumbaan yang senang bagi Rosberg, selepas beliau menerima penalti *stop and go* selama sepuluh saat kerana memasuki pit semasa kereta keselamatan berada di litar.

##### 2009

Rosberg memandu untuk Williams di Grand Prix Turki 2009
Rosberg mempunyai musim yang kukuh pada tahun 2009, dengan mendapat mata di hampir kesemua perlumbaan dan juga konsisten pada pusingan kelayakan dengan memasuki Q3. Beliau membuka musim ini dengan mendapat tempat keenam di Melbourne, sebelum prestasinya menurun dalam tiga perlumbaan yang akan datang. Bagaimanapun dari Grand Prix China dan seterusnya, prestasinya meningkat dengan mendapat tempat kelapan, kemudiannya tempat keenam, dan tempat kelima sebanyak dua kali. Di Jerman, beliau memulakan perlumbaan di tempat ke-15 dan akhirnya menamatkan perlumbaan di tempat keempat. Beliau kemudiannya mendapat tempat keempat di Grand Prix Hungary, dan kelima di Grand Prix Eropah. Walaupun mendapat mata di Belgium, usaha Rosberg untuk mendapat mata pada setiap perlumbaan di benua Eropah telah berakhir di Monza. Rosberg sekali lagi gagal mendapat mata di Grand Prix Singapura. Walau bagaimanapun, Rosberg mendapat tempat kelima di Grand Prix Jepun selepas mendapat tempat kesebelas pada pusingan kelayakan, dan memulakan perlumbaan di tempat ketujuh selepas beberapa pemandu lain menerima penalti. Beliau menamatkan musim di tempat ketujuh dalam Kejuaraan Pemandu dengan 34.5 mata dan Williams mendapat tempat keenam dalam Kejuaraan Pengeluar. Rosberg juga mendapatkan kesemua mata kejuaraan untuk pasukan Williams pada musim 2009.

#### Mercedes (2010–kini)

##### 2010

Rosberg memandu untuk Mercedes di Grand Prix Kanada 2010
Pada 29 Oktober 2009, Rosberg mengumumkan bahawa beliau akan meninggalkan pasukan Williams pada akhir musim 2009. Beliau mengulas bahawa Williams "telah benar-benar menyokong kerjaya saya selama bertahun-tahun dan saya ingin mengucapkan jutaan terima kasih kepada mereka. Walau bagaimanapun, saya tidak pasti mereka boleh memenangi perlumbaan pada masa ini dan saya ingin memenangi perlumbaan". Pada 16 November 2009, Brawn GP telah dibeli oleh Mercedes dan dinamakan semula sebagai Mercedes GP bagi musim 2010. Pada 23 November 2009, Rosberg telah diumumkan sebagai pemandu nombor satu pasukan. Pada 23 Disember 2009, Michael Schumacher telah diumumkan sebagai rakan sepasukan Rosberg, dan telah diberikan nombor kereta Rosberg (3) kerana sebab-sebab khurafat. Walaupun banyak gembar-gembur mengenai kemunculan Schumacher semula dalam Formula Satu, Rosberg berjaya untuk memulakan kebanyakan perlumbaan pada musim ini di hadapan Schumacher. Di Malaysia, Rosberg memulakan perlumbaan di baris hadapan selepas mendapat tempat kedua pada pusingan kelayakan yang diganggu oleh hujan, dan sekali lagi bermula di hadapan Schumacher. Beliau akhirnya mendapat tempat ketiga dalam perlumbaan tersebut; dan ia merupakan podium pertama Mercedes sebagai satu pasukan sejak kemunculan semula mereka. Rosberg sekali lagi beraksi dengan cemerlang selepas mendapat tempat ketiga di Grand Prix China.

Beliau mendapat tempat ketujuh di Monaco, kelima di Turki dan keenam di Kanada, tetapi hanya mendapat tempat kesepuluh di Grand Prix Eropah. Walau bagaimanapun, di Grand Prix British, Rosberg mendapat podium selepas mendapat tempat ketiga selepas menepis persaingan yang hebat daripada Alonso dan Jenson Button. Tetapi di Grand Prix Jerman, Mercedes sekali lagi kehilangan rentak mereka, dan Rosberg hanya mendapat tempat kelapan, di hadapan rakan sepasukan, Schumacher. Grand Prix Hungary kelihatan lebih cerah bagi Rosberg, tetapi beliau kehilangan rodanya ketika keluar dari perhentian pitnya ketika berada dalam posisi untuk mendapat mata. Rosberg mendapat tempat keenam di Spa selepas bertarung untuk masa yang laman dengan Michael Schumacher. Rosberg sekali lagi mendapat tempat kelima di Grand Prix Itali dan Singapura.

Walau bagaimanapun, nasib buruk menimpai Roseberg di Jepun. Ketika berada di bawah tekanan daripada Schumacher, sebuah roda dari kereta Rosberg tercabut dan Rosberg merempuh ke dinding dan bersara. Di Grand Prix Korea yang sulung, ketika berada di tempat keempat, beliau bersara daripada perlumbaan selepas berlanggar dengan Mark Webber. Di Interlagos, Rosberg mendapat tempat keenam, manakala di hujung minggu berikutnya di Abu Dhabi, Rosberg mendapat tempat keempat, dan akhirnya mendapat tempat ketujuh dalam Kejuaraan Pemandu. Rosberg menamatkan 16 daripada 19 perlumbaan pada musim ini, di mana beliau mendapat mata dalam 15 perlumbaan.

##### 2011

Rosberg di Grand Prix Sepanyol 2011
Mercedes MGP W02 yang baru terbuki amat pantas dalam ujian musim sejuk. Di Australia, Rosberg beraksi dengan baik sehinggalah beliau bersara selepas berlanggar dengan Rubens Barrichello. Di Malaysia, Rosberg memulakan perlumbaan di tempa kesembilan dan mendapat tempat ke-12 pada perlumbaan tersebut. Rosberg mendapat mata kejuaraan pertamanya musim di China, selepas bermula dari tempat keempat dan menamatkan perlumbaan di tempat kelima, serta mendahului empat belas pusingan pada perlumbaan tersebut.

Rosberg akhirnya menamatkan musim ini di tempat ketujuh buat kali ketiga berturut-turut, sekali lagi di hadapan Schumacher dalam kejuaraan pemandu. Walau bagaimanapun, beliau gagal mendapat sebarang podium pada musim ini. Ini kerana kereta Mercedes MGP W02 tidak dapat bersaing dengan pasukan yang mempunyai kereta yang lebih pantas seperti Red Bull, McLaren dan Ferrari.

##### 2012

Rosberg di Grand Prix Kanada 2012
Rosberg di Grand Prix Amerika Syarikat 2012.
Rosberg menamatkan dua perlumbaan pertama tanpa mendapat sebarang mata di Australia dan Malaysia, setelah mendapat tempat ke-12 dan ke-13 masing-masing. Di Grand Prix China, Rosberg mendapat petak pertamanya yang sulung dalam kerjayanya. Rosberg akhirnya memenangi perlumbaan pertamanya dalam Formula Satu, dan ia merupakan kemenangan Mercedes yang pertama sejak Grand Prix Itali 1955 yang dimenangi oleh Juan Manuel Fangio, sebelum Mercedes menarik diri daripada Formula Satu..

##### 2013

Rosberg kekal bersama Mercedes bagi musim 2013, di mana beliau menjadi rakan sepasukan Lewis Hamilton selepas Hamilton menandatangani kontrak tiga tahun bersama mereka. Rosberg bersara di Grand Prix Australia selepas mengalami masalah elektrikal, dan mendapat tempat keempat Grand Prix Malaysia, setelah pasukan melarang beliau untuk memintas Hamilton. Di Grand Prix Monaco, beliau mendapat petak pertama, mendahului kesemua pusingan dan menang.

#### Rekod dan pencapaian

* Pemandu termuda untuk menetapkan masa pusingan terpantas: 20 tahun, 258 hari di Grand Prix Bahrain 2006

Rekod perlumbaan
----------------

### Ringkasan kerjaya

| Musim | Siri | Pasukan | Perlumbaan | Kemenangan | P/Pertama | P/Terpantas | Podium | Mata | Kedudukan |
| --- | --- | --- | --- | --- | --- | --- | --- | --- | --- |
| 2001 | Formula BMW Junior Cup Iberia |  | 3 | 0 | 0 | 0 | 0 | 38 | Ke-18 |
| 2002 | Formula BMW ADAC | VIVA Racing | 20 | 5 | 9 | 1 | 13 | 264 | **Pertama** |
| 2003 | Formula 3 Euro Series | Team Rosberg | 20 | 1 | 1 | 2 | 5 | 45 | Ke-8 |
| Masters of Formula 3 | 1 | 0 | 0 | 0 | 0 | N/A | NC |
| Macau Grand Prix | Carlin Motorsport | 1 | 0 | 0 | 0 | 0 | N/A | NC |
| Korea Super Prix | 1 | 0 | 0 | 0 | 0 | N/A | Ke-11 |
| 2004 | Formula 3 Euro Series | Team Rosberg | 19 | 3 | 2 | 2 | 5 | 70 | Ke-4 |
| Macau Grand Prix | 1 | 0 | 0 | 0 | 0 | N/A | NC |
| Masters of Formula 3 | 1 | 0 | 0 | 0 | 0 | N/A | Ke-6 |
| Bahrain Superprix | 1 | 0 | 0 | 0 | 1 | N/A | **Ke-2** |
| 2005 | GP2 Series | ART Grand Prix | 23 | 5 | 4 | 5 | 12 | 120 | **Pertama** |
| Formula Satu | BMW Williams F1 Team | Pemandu ujian |
| 2006 | Formula Satu | WilliamsF1 Team | 18 | 0 | 0 | 1 | 0 | 4 | Ke-17 |
| 2007 | Formula Satu | AT&T Williams | 17 | 0 | 0 | 0 | 0 | 20 | Ke-9 |
| 2008 | Formula Satu | AT&T Williams | 18 | 0 | 0 | 0 | 2 | 17 | Ke-13 |
| 2009 | Formula Satu | AT&T Williams | 17 | 0 | 0 | 1 | 0 | 34.5 | Ke-7 |
| 2010 | Formula Satu | Mercedes GP Petronas F1 Team | 19 | 0 | 0 | 0 | 3 | 142 | Ke-7 |
| 2011 | Formula Satu | Mercedes GP Petronas F1 Team | 19 | 0 | 0 | 0 | 0 | 89 | Ke-7 |
| 2012 | Formula Satu | Mercedes AMG Petronas F1 Team | 20 | 1 | 1 | 2 | 2 | 93 | Ke-9 |
| 2013 | Formula Satu | Mercedes AMG Petronas F1 Team | 12 | 2 | 3 | 0 | 2 | 104\* | Ke-6\* |

\* Musim sedang dijalankan.

### Keputusan lengkap GP2 Series

(kunci)  

**Tebal** - Petak pertama  
 *Condong* - P.Terpantas

| Tahun | Kemasukan | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | DC | Mata |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2005 | ART Grand Prix | SMRFEA8 | SMRSPRRet | *ESPFEA*9 | ESPSPR4 | MONFEA3 | EURFEA3 | EURSPR4 | FRAFEA7 | FRASPR1 | **GBRFEA**1 | GBRSPR4 | ***GERFEA***1 | *GERSPR*4 | HUNFEA5 | HUNSPR2 | **TURFEA**17 | TURSPR3 | *ITAFEA*2 | *ITASPR*2 | BELFEA3 | BELSPR5 | **BHRFEA**1 | BHRSPR1 | **Pertama** | **120** |

### Keputusan lengkap Formula Satu

(kunci)

**Tebal** - Petak pertama  
 *Condong* - P.Terpantas

| Tahun | Kemasukan | Casis | Enjin | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | WDC | Mata |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006 | WilliamsF1 Team | Williams FW28 | Cosworth CA2006 2.4 V8 | *BHR*7 | MALRet | AUSRet | SMR11 | EUR7 | ESP11 | MONRet | GBR9 | CANRet | USA9 | FRA14 | GERRet | HUNRet | TURRet | ITARet | CHN11 | JPN10 | BRARet |  |  | Ke-17 | 4 |
| 2007 | AT&T Williams | Williams FW29 | Toyota RVX-07 2.4 V8 | AUS7 | MALRet | BHR10 | ESP6 | MON12 | CAN10 | USA16 | FRA9 | GBR12 | EURRet | HUN7 | TUR7 | ITA6 | BEL6 | JPNRet | CHN16 | BRA4 |  |  |  | Ke-9 | 20 |
| 2008 | AT&T Williams | Williams FW30 | Toyota RVX-08 2.4 V8 | AUS3 | MAL14 | BHR8 | ESPRet | TUR8 | MONRet | CAN10 | FRA16 | GBR9 | GER10 | HUN14 | EUR8 | BEL12 | ITA14 | SIN2 | JPN11 | CHN15 | BRA12 |  |  | Ke-13 | 17 |
| 2009 | AT&T Williams | Williams FW31 | Toyota RVX-09 2.4 V8 | *AUS*6 | MAL8‡ | CHN15 | BHR9 | ESP8 | MON6 | TUR5 | GBR5 | GER4 | HUN4 | EUR5 | BEL8 | ITA16 | SIN11 | JPN5 | BRARet | ABU9 |  |  |  | Ke-7 | 34.5 |
| 2010 | Mercedes GP Petronas F1 Team | Mercedes MGP W01 | Mercedes FO 108X 2.4 V8 | BHR5 | AUS5 | MAL3 | CHN3 | ESP13 | MON7 | TUR5 | CAN6 | EUR10 | GBR3 | GER8 | HUNRet | BEL6 | ITA5 | SIN5 | JPN17† | KORRet | BRA6 | ABU4 |  | Ke-7 | 142 |
| 2011 | Mercedes GP Petronas F1 Team | Mercedes MGP W02 | Mercedes FO 108Y 2.4 V8 | AUSRet | MAL12 | CHN5 | TUR5 | ESP7 | MON11 | CAN11 | EUR7 | GBR6 | GER7 | HUN9 | BEL6 | ITARet | SIN7 | JPN10 | KOR8 | IND6 | ABU6 | BRA7 |  | Ke-7 | 89 |
| 2012 | Mercedes AMG Petronas F1 Team | Mercedes F1 W03 | Mercedes FO 108Z 2.4 V8 | AUS12 | MAL13 | **CHN**1 | BHR5 | ESP7 | MON2 | CAN6 | *EUR*6 | GBR15 | GER10 | HUN10 | BEL11 | *ITA*7 | SIN5 | JPNRet | KORRet | IND11 | ABURet | USA13 | BRA15 | Ke-9 | 93 |
| 2013 | Mercedes AMG Petronas F1 Team | Mercedes F1 W04 | Mercedes FO 108Z 2.4 V8 | AUSRet | MAL4 | CHNRet | **BHR**9 | **ESP**6 | **MON**1 | CAN5 | GBR1 | GER9 | HUN19† | BEL4 | ITA6 | SIN | JPN | KOR | IND | ABU | USA | BRA |  | Ke-6\* | 104\* |

† Tidak menamatkan perlumbaan, namun diklasifikasikan kerana melengkapkan lebih daripada 90% jarak perlumbaan.  

‡ Separuh mata diberikan kerana kurang daripada 75% jarak perlumbaan dilengkapkan.  

\* Musim sedang dijalankan.

Rujukan
-------

1. ↑  Shedding a father's shadow: the new GP2 champion's route to the top 5th chapter
2. ↑  McRae, Donald (7 Mac 2006). "New kid on the grid follows his father's formula". London: sport.guardian.co.uk. Dicapai pada 28 Mac 2013.
3. ↑  "Williams Admits Humiliating Season" Yahoo.com. Diambil 28 Mac 2013
4. ↑  "Rosberg announces Williams exit". *BBC Sport*. BBC. 29 Oktober 2009. Dicapai pada 3 November 2009.
5. ↑  "salinan arkib". Diarkibkan daripada yang asal pada 2013-11-05. Dicapai pada 2013-03-28.
6. ↑  "Schumacher to be number 3 at Mercedes". *SportNetwork.net*. Durham Associates Group. 20 Januari 2010. Dicapai pada 25 Jun 2011.
7. ↑  "Mercedes 'optimistic again' about pace". *Yahoo! Eurosport*. TF1 Group. 17 April 2011. Dicapai pada 21 April 2011.
8. ↑  "The 2011 Season Review – Part Two". *formula1.com*. Kumpulan Formula Satu. 5 Disember 2011. Dicapai pada 28 April 2013.
9. ↑  Benson, Andrew (14 April 2012). "Nico Rosberg takes landmark first pole in China for Mercedes". *BBC Sport*. BBC. Dicapai pada 26 Mac 2013.
10. ↑
11. ↑  "Rosberg sidelined by electrical problem". *Crash.net*. Crash Media Group. 17 Mac 2013. Dicapai pada 30 Mac 2013.
12. ↑  "Malaysia: selected team and driver quotes". *Formula1.com*. Kumpulan Formula Satu. 24 Mac 2013. Dicapai pada 31 Mac 2013.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Nico Rosberg***. |

* Laman sesawang Nico Rosberg
* Profil – dari Laman sesawang Mercedes GP
* Profil and statistik Diarkibkan 2007-03-01 di Wayback Machine
* Kerjaya perlumbaan
* Nico Rosberg di Twitter
* Nico Rosberg di Pangkalan Data Filem Internet (IMDb)

| * l
* b
* s
Juara Pemandu Dunia Formula Satu |
| --- |
| 

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|     | 

1950  G. Farina
1951  J.M. Fangio
1952  A. Ascari
1953  A. Ascari
1954  J.M. Fangio
1955  J.M. Fangio
1956  J.M. Fangio
1957  J.M. Fangio
1958  M. Hawthorn
1959  J. Brabham

 | 

1960  J. Brabham
1961  P. Hill
1962  G. Hill
1963  J. Clark
1964  J. Surtees
1965  J. Clark
1966  J. Brabham
1967  D. Hulme
1968  G. Hill
1969  J. Stewart

 | 

1970  J. Rindt
1971  J. Stewart
1972  E. Fittipaldi
1973  J. Stewart
1974  E. Fittipaldi
1975  N. Lauda
1976  J. Hunt
1977  N. Lauda
1978  M. Andretti
1979  J. Scheckter

 | 

1980  A. Jones
1981  N. Piquet
1982  K. Rosberg
1983  N. Piquet
1984  N. Lauda
1985  A. Prost
1986  A. Prost
1987  N. Piquet
1988  A. Senna
1989  A. Prost

 | 

1990  A. Senna
1991  A. Senna
1992  N. Mansell
1993  A. Prost
1994  M. Schumacher
1995  M. Schumacher
1996  D. Hill
1997  J. Villeneuve
1998  M. Häkkinen
1999  M. Häkkinen

 | 

2000  M. Schumacher
2001  M. Schumacher
2002  M. Schumacher
2003  M. Schumacher
2004  M. Schumacher
2005  F. Alonso
2006  F. Alonso
2007  K. Räikkönen
2008  L. Hamilton
2009  J. Button

 | 

2010  S. Vettel
2011  S. Vettel
2012  S. Vettel
2013  S. Vettel
2014  L. Hamilton
2015  L. Hamilton
2016  N. Rosberg
2017  L. Hamilton
2018  L. Hamilton
2019  L. Hamilton

 | 

2020  L. Hamilton
2021  M. Verstappen
2022  M. Verstappen
2023  M. Verstappen

 |

 |

| * l
* b
* s
Jerman Mercedes-Benz dalam Formula Satu dan perlumbaan Grand Prix |
| --- |
| 

| Sebagai Mercedes GP/Mercedes AMG Petronas F1 Team (2010–kini) |
| --- |
| 
Ketua Pasukan
James Allison
Peter Bonnington
Jérôme d'Ambrosio
Mike Elliott
Ron Meadows
Jarrod Murphy
John Owen
Loïc Serra
Andrew Shovlin
Geoff Willis
Kakitangan
Bob Bell
Loïc Bigois
Ross Brawn
Aldo Costa
Andy Cowell
Jock Clear
Mark Ellis
Nick Fry
Norbert Haug
Niki Lauda
Paddy Lowe
James Vowles
Pemandu
44. United Kingdom Lewis Hamilton
63. United Kingdom George Russell
Pemandu ujian
Jerman Mick Schumacher
Pemandu terkenal
 Finland Valtteri Bottas
 Jerman Michael Schumacher
Duta Besar
 Jerman Nico Rosberg
Kereta Formula Satu
MGP W01
MGP W02
F1 W03
F1 W04
F1 W05 Hybrid
F1 W06 Hybrid
F1 W07 Hybrid
F1 W08 EQ Power+
F1 W09 EQ Power+
F1 W10 EQ Power+
F1 W11 EQ Performance
F1 W12 E Performance
F1 W13 E Performance
F1 W14 E Performance
Bahagian enjin
Rangkaian kuasa berprestasi tinggi Mercedes AMG
 |

 |
| 

| Sebagai Daimler-Benz AG (1935–1939, 1954–1955) |
| --- |
| 
Kakitangan
Alfred Neubauer
Max Sailer
Rudolf Uhlenhaut
Juara Dunia
Argentina Juan Manuel Fangio
Juara Eropah
Jerman Rudolf Caracciola
Pemandu terkenal
 Monaco Louis Chiron
 Itali Luigi Fagioli
 Jerman Hans Herrmann
 Jerman Karl Kling
 Jerman Hermann Lang
 United Kingdom Stirling Moss
 United Kingdom Richard Seaman
 Jerman Manfred von Brauchitsch
Kereta Formula Satu
W196
Kereta Grand Prix
W25
W125
W154
Kereta Voiturette
W165
 |

 |